
ROMÂNIA
JUDEŢUL  VRANCEA

CONSILIUL LOCAL AL

MUNICIPIULUI  FOCŞANI

 HOTĂRÂRE
 Pentru, modificarea Hotărârii Consiliului Local al Municipiului Focşani  nr.332/2015 

              privind stabilirea consumului lunar de carburanti pentru autoturismele din dotarea 

              Primăriei Municipiului Focşani

           Consiliul Local al Municipiului Focşani, Judeţul Vrancea, întrunit în şedinţa ordinară;
            - analizând  proiectul   de    hotarare   initiat   de   Primarul  Municipiului Focşani, raportul Direcţiei resurse umane şi coordonare unitati subordonate înregistrat la nr. 86226/20.12.2016 prin care se propune modificarea Hotărârii Consiliului Local al Municipiului Focşani nr. 332/2015 privind stabilirea consumului lunar de carburanti pentru autoturismele din dotarea Primăriei Municipiului Focşani şi avizul favorabil al Comisiei de buget şi administraţie publică;
       - având în vedere prevederile Ordonanţei Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice, cu modificările şi completările ulterioare;

       - în baza art. 36 alin .(9) şi în temeiul art.45 alin. (1)  din Legea nr. 215/2001  privind  administraţia publică locală, republicată, cu modificarile si completarile ulterioare; 
HOTĂRĂŞTE:

        Art. 1. Modificarea Hotărârii Consiliului Local al Municipiului Focşani nr.332/2015 privind stabilirea consumului lunar de carburanti pentru autoturismele din dotarea Primăriei Municipiului Focşani, astfel:
    „Art.1(1) va avea următorul cuprins:

Consumul lunar pentru autoturismele din dotarea  Primăriei Municipiului Focşani este de 300 litri de carburant pentru fiecare autoturism”.

       Art. 2. Prezenta hotărâre va fi comunicată de către Serviciul administraţie publică locală, agricultură, cadastru, compartimentelor, birourilor, serviciilor şi Primarului Municipiului Focşani, care va asigura executarea acesteia prin  Serviciul administraţie publică locală, agricultură, cadastru, Direcţia resurse umane şi coordonare unităţi subordonate, Direcţia economică şi Compartimentul administrativ.

PREŞEDINTE  DE  ŞEDINŢĂ,

             Radu Niţu                                                                    Contrasemnează
                                                                      SECRETARUL  MUNICIPIULUI  FOCŞANI

                                                                                           Corhană Eduard Marian

